open-index/open-wikipedia-markdown huggingface dataset:
Hypnotize (ալբոմ)

«**Hypnotize**»-ը հայ-ամերիկյան «System of a Down» ռոք խմբի հինգերորդ ալբոմն է։ Այն նաև «Mezmerize/Hipnotize» կրկնակի ալբոմի երկրորդ կեսն է։ Այն թողարկվել է 2005 թվականի նոյեմբերի 22-ին՝ «Mezmerize» ալբոմից 6 ամիս անց։ «Mezmerize»-ը և «Hypnotize»-ը երկուսն էլ թողարկվել են Billboard-ի 200 ալբոմների առաջին հորիզոնականում՝ այսպիսով խումբը դարձնելով այն քչերից մեկը, որի երկու ալբոմները նույն տարում գրանցել են այսպիսի հաջողություն։ «Hypnotize»-ը «System of a Down»-ի վերջին ստուդիո ալբոմն էր՝ թողարկված նրանց 4-ամյա՝ 2006 թվականի օգոստոսից մինչև 2010 թվականի նոյեմբերը տևած դադարից առաջ։

«Hypnotize»-ը «Billboard 200»-ում հայտնվել է առաջին հորիզոնականում՝ առաջին շաբաթում ունենալով 320000 օրինակ։ Ալբոմը առաջին հորիզոնականն է գրավել նաև «Canadian albums chart»-ում՝ առաջին շաբաթում վաճառելով 47000 օրինակ։ Ալբոմը «RIAA»-ի կողմից պարգևատրվել է ոսկե և պլատինե մրցանակներով՝ 2005 թվականի դեկտեմբերի 13-ին։ Ալբոմի թողարկման օրվանից ի վեր ամբթող աշխարհում վաճառվել է նրա 8 միլիոն օրինակ։

Ալբոմը նախատեսվում էր սկսել Միջին Արևելյան ոճի «Hezze» կոչվող գործիքային երգով, որը Մալաքյանը հայտարարել է որպես իր ամենասիրելի երգերից մեկը՝ նախքան դրա թողարկումը։ Այն չեղարկվեց վերջին րոպեին, որովհետև խումբը ուզում էր ալբոմը բացել ծանր երգով, ինչպես նաև այն անհամատեղելի էր ալբոմի մնացած երգերի հետ։ Այնուամենայնիվ, «Mr. Jack»-ի կենդանի կատարումների ժամանակ Մալաքյանը երգի առաջին կրկներգից հետո բղավում էր «Yalla hezze»։

### Երգացանկ

### Տեսահոլովակներ
# Hypnotize
# Lonely day

### Ալբոմի վրա աշխատել են
* Սերժ Թանկյան - վոկալ, ստեղնային
* Դարոն Մալաքյան - կիթառ
* Շավո Օդաջյան - բաս
* Ջոն Դոլմայան - հարվածային
* Ռիք Ռուբին - պրոդյուսեր

## Ծանոթագրություններ

Կատեգորիա:2005 ալբոմներ
Կատեգորիա:System of a Down ալբոմներ
Կատեգորիա:Անգլալեզու ալբոմներ
Կատեգորիա:Հայկական մետալ ալբոմներ
Ռամիրես

**Ռամիրես Սանտոս դո Նասիմենտո** (, ), բրազիլիացի պրոֆեսիոնալ ֆուտբոլիստ, կիսապաշտպան։ Հանդես է եկել բրազիլական «Կրուզեյրո»-ում, պորտուգալական «Բենֆիկա»-ում, անգլիական «Չելսի»-ում, Բրազիլիայի ազգային հավաքականի կազմում։

## Մարզական նվաճումներ
### Ակումբային
**«Բենֆիկա»-ի կազմում**
*Պորտուգալիայի պրեմիեր լիգայի առաջնության հաղթող - 2009–10 տարեշրջան
*Taça da Liga - 2009–10 տարեշրջան

**«Չելսի»-ի կազմում**
*Անգլիայի պրեմիեր լիգայի հաղթող - 2014–15 տարեշրջան
*Անգլիայի ֆուտբոլի ընկերակցության Մարտահրավերի գավաթի խաղարկության հաղթող -2011–12
*Լիգայի գավաթի խաղարկության հաղթող - 2014–15
*ՈՒԵՖԱ-ի չեմպիոնների լիգայի գավաթակիր - 2011–12
*ՈՒԵՖԱ-ի Եվրոպա-լիգայի գավաթակիր - 2012–13

**«Պալմեյրաս»-ի կազմում**
*Բրազիլիայի գավաթակիր - 2020
*Campeonato Paulista - 2020
*Լիբերտադորեսի գավաթի խաղարկության հաղթող - 2020

### Միջազգային
'''Բրազիլիայի հավաքականի կազմում
*ՖԻՖԱ-ի կոնֆեդերացիաների գավաթի խաղարկության հաղթող - 2009
*2008 թ. ամառային օլիմպիական խաղերի բրոնզե մեդալակիր

### Անհատական
*Բրազիլիայի Série A-ի «Տարվա թիմ»-ի անդամ  - 2008
* Bola de Prata (Brazil)/Բրազիլիայի «Ոսկե գնդակ»  - 2008
* «Չելսի»-ի կազմում տարվա լավագույն գոլի հեղինակ - 2010–11 տարեշրջան (Մանչեստր Սիթիի դեմ խաղում), 2011–12 տարեշրջան («Բարսելոնա»-ի դեմ խաղում)
* «Չելսի»-ի կազմում տարվա լավագույն խաղացող - 2011–12 տարեշրջան

## Աղբյուրներ

## Արտաքին հղումներ
* 
* 
* 
* 
* Guardian Stats Centre
* BBC Sport profile

Կատեգորիա:1987 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բենֆիկայի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Հույներ

**Հույներ**, ազգ, որի մայրենի լեզուն համարվում է հունարենը, որը պատկանում է հնդեվրոպական լեզվաընտանիքին։ Հույն ժողովուրդը հանդիսանում են էթնիկ խումբ որոնց ծագումը Հունաստան, Կիպրոս և հարևան շրջաններն են։ Այսօր գոյություն ունի 2 հունական պետություն՝ Հունաստան և Կիպրոսը։ Հույների թիվը աշխարհում կազմում է ավելի քան 18 մլն.։

## Ժողովրդագրություն
Հույները կազմում են մեծամասնություն էթնիկ խումբը Հունաստանի Հանրապետության, որտեղ նրանք կազմում են 93% երկրի բնակչության և Կիպրոսի Հանրապետության, որտեղ նրանք կազմում են 78% կղզիի բնակչության (չհաշված թուրքերը երկրի գրավված մասում)։ Մոտ 80% բնակչության Հունաստանի քաղաքային է, իսկ 28% կենտրոնացված են Աթենքում։

## Լեզու
Մ.թ.ա. 4-րդ դարում իշխող բարբառի հիման վրա ստեղծվեց հին հունական գրական լեզու՝ կոյուն։ Կոյունը դարձավ քրիստոնեական եկեղեցու պաշտունական լեզուն՝ դրա  ստեղծումից անմիջապես հետո դարձավ ինչպես լատիներեն, այնպես էլ հունական հրեաների պաշտոնական լեզուն՝ ձևավորվոլով եբրայերեն-հունարեն բարբառով։

## Ծանոթագրություններ

## Արտաքին հղումներ
*Հայաստանի հունական համայնքների միություն

Կատեգորիա:Հին ազգեր
Կատեգորիա:Հնդեվրոպական ազգեր
Կատեգորիա:Հույներ
Կատեգորիա:Հունաստանի ազգեր
Վարուժան Եփրեմյան

**Վարուժան Եփրեմյան** (), հայ նկարիչ։

## Կենսագրություն
Ծնվել է 1959 թ., Հայաստանի Արտաշատ քաղաքում։
*1978 թվականին ավարտել է Երևանի Թերլեմեզյանի անվան գեղարվեստի ուսումնարանը
*1981 թվականին ընդունվել է Երևանի գեղարվեստա-թատերական ինստիտուտ և 1987 թ. ավարտել է Արա Բեքարյանի արվեստանոցը
*1995 թվականից Հայաստանի նկարիչների միության անդամ է
*Ռուսաստանի նկարիչների ստեղծագործական միության անդամ է, նկարիչների «Միր» ստեղծագործական միության անդամ

## Ցուցահանդեսներ
**Անհատական ցուցահանդեսներ**

* 1981 . Երևանի Կոմիտասի անվ. կոնսերվատորիա
* 1992 Միացյալ Արաբական Էմիրություններ (Շարջա)
* 1994 Վեստերոս (Շվեդիա)
* 2009 Art-Hotel "Trezzini"
* 2010 ART-HALL AS (Մոնակո)
* 2011 Սանկտ-Պետերբուրգի քաղաքային քանդակագործության թանգարան
*2012 Սանկտ-Պետերբուրգ, Կառլ Բուլեյի պատմական ֆոտոսրահ, «Մոդեռնիզմից դեպի ռեալիզմե

**Խմբակային ցուցահանդեսներ**

* 1999  Բիենաիլե  (Սանկտ Պետերբուրգ)
* 2000  Բեռլին, Ռուսկի դոմ
* 2000  Մոսկվա
* 2001  Մյունխեն
* 2004  ART-Ext  (Նյու Յորք)

## Մեջբերումներ Վարուժան Եփրեմյանից
*Զգացմունքը վերածվում է ծավալի, ծավալն էլ` գույնի. նրանք միմյանցից անբաժան են։ Առանց զգացմունքի չկա ծավալ, հետևաբար՝ նաև գույն։ Հենց զգացմունքն է թելադրում գույնը, իսկ մյուսները հետևում են միմյանց։ Սկզբում մթություն է, հետո ծագում է Արևն ու արթնացնում մյուս գույները։
*Երբ կանգնած եմ սպիտակ կտավի առջև, ոգեշնչված ու տրամադրված եմ՝ մոտավորապես գիտեմ, թե ինչ գույներ եմ օգտագործելու։ Շատ եմ սիրում այս պահը, երբ տեղափոխվում ես գույների աշխարհ ու փորձում գտնել ամենահարմարը։ Կտավը դեռ դատարկ է, կնոջ նման է, որը դեռ չի հղիացել։ Հետո զգացմունքները լցնում են հոգիդ ու ծնվում է «երեխան»։ 
*Եթե չլինեին գույները, չէր ծնվի կտավը։ Գույնը կյանք է։ Պատկերացնում եք, որ բնությունը անգույն լիներ։ Չէինք կարող ընկալել գեղեցկությունը։ Նկարը պետք է շնչի, պետք է ունենա օդ ու լույս։ Իսկ այդ օդը կարող է պատկերվել ցանկացած գույնով։
*Իմ պալիտրայի մեջ բացակայում է սև գույնը։ Դեռ ուսանողական տարիներին հրաժեշտ տվեցի նրան։ Խավարի հետ եմ ասոցացնում։ Իսկ եթե սևի կարիք շատ եմ զգում, ապա փոխարինում եմ այն մուգ կանաչի տարբեր երանգներով։ Այսինքն՝ նույնիսկ ամենավատ պահը հույսի նշույլ ունի։
*Կտավներիցս մեկը «Արարչություն։ Երրորդ Օր» անվանեցի։ Այդ ժամանակ հասկացա, որ փիրուզագույնը Աստծո սիրելի գույնն է, չէ որ նա ամբողջ աշխարհն այդ գույնի երանգներով արարեց։ Հետո էլ ավելացրեց վառ գույների ծաղիկները՝ դա էլ նրա պալիտրան էր։

## Արտաքին հղումներ
* Վարուժան Եփրեմյանի անձնական կայքէջ 
* Հայրենիքի կարոտը կրկնակի ավելի շատ է ներշնչանք տալիս 
* «Պանարմենիան էքսպո 2009» Սանկտ Պետերբուրգ – Երևան մշակութային կապեր

## Ծանոթագրություններ

Կատեգորիա:1959 ծնունդներ
Կատեգորիա:20-րդ դարի ռուս նկարիչներ
Կատեգորիա:Արտաշատ քաղաքում ծնվածներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Հուլիսի 30 ծնունդներ
Կատեգորիա:Ռուս նկարիչներ
Վահրամաշեն եկեղեցի

**Վահրամաշեն եկեղեցի**, երբեմն էլ **Սուրբ Աստվածածին եկեղեցի** կամ **Ամբերդի եկեղեցի**, կառուցել է Վահրամ Պահլավունին։ Հյուսիսային մուտքի մոտ գտնված արձանագրությունից պարզ է դառնում, որ կառուցումն ավարտվել է 1026 թվականին։ Գտնվում է Արագած լեռան լանջին, Ամբերդ ամրոցի համալիրում։

## Ճարտարապետությունը
Վահրամաշեն եկեղեցին դրսից՝ ուղղանկյուն, ներսից՝ խաչաձև հատակագծով կենտրոնագմբեթ կառուցվածք է։ Առաջին եկեղեցիներից է, որոնք խաչ-թևերի չորս անկյուններում ունեն կրկնահարկ ավանդատներ։ Հովհարաձև վեղարով ավարտվող, 12 նիստանի թմբուկը հենվում է ավանդատների անկյուններից բարձրացող կամարներին։ Ծածկի ծանրությունը թեթևացնելու նպատակով տանիքի տարբեր մասերում, լիցքի մեջ տեղադրվել են կավե թրծված կարասներ։ Եկեղեցու արտաքին մասի ճարտարապետական լուծումը զուսպ է, համաչափությունները՝ ներդաշնակ։ Արևելյան ճակատի վրա կան ուղղաձիգ զույգ խորշեր, մյուս ճակատները հարթ են։ Սյունափնջերով զարդարված կամարակապ մուտքը բացվում է հարավային ճակատից։ Եկեղեցին ունի մի քանի արձանագրություններ, որոնցից մեկը՝ կառուցման վերաբերյալ արձանագրությունը արված է եկեղեցու ներսի հյուսիսային պատի վրա։

[ձախից|մինի|[Վահրամ Պահլավունի|Վահրամ Պահլավունու 1026 թվականի շինարարական և օրենսդրական արձանագրությունը՝ փորագրված Ամբերդի եկեղեցու հյուսիսային դռան բարավորի վրա, ներքուստ։]]
Եկեղեցու հյուսիսային դռան բարավորի վրա, ներքուստ փորագրված է Վահրամ Պահլավունու շինարարական և օրենսդրական արձանագրությունը։ Արձանագրությունը առաջին անգամ ընդօրինակել է Երվանդ Տեր-Մինասյանը, հրատարակելով՝ «Էջմիածին» ամսագրում, 1961 թվականին։ Ըստ վիմագրագետ Սուրեն Ավագյանի՝ նրա վերծանության մեջ կան մի քանի չպարզված հանգամանքներ, սակայն այդ տեսքով էլ բնագիրն ընդհանուր գաղափար է տալիս եկեղեցական հարկերի և այլ հասույթների առթիվ իշխան Վահրամ Պահլավունու կատարած օրինականացման մասին։ Վահրամ Պահլավունու արձանագրության վերծանությունը՝ ըստ Սուրեն Ավագյանի․

«Յամին ՆՀԵ (1026), ես՝ իշխանս Վարհամ շինեցի զկաթողիկես աթոռ հարապետական եւ սահմանեցի պտուղ Նիգի տունն․ Բ կապիճ ցորեան, յԱրագածոտնե յէգին․ Բ․ փասգի, ի Քաղքոդաշտի բաբակն․ Ժ․ լիտր։ Ցէրեցն․ Ա․ դահեկան յիւրո և ի կնոչէ, ․Գ․ դահեկան հողագրամ, ձեռնադրել է Դ․։ ՅԱնբերդի պտուղ տունն․ Դ․ կապիճ ցորեան, ․Ա․ կտաւահատ։ Այլ տւաք զջաղացն վերա կարմնճին։ Ի պսակի․ Գ․ դահեկան, հողագրամ, կնքադրամ, տնաւրհնեք։ Ժողովուրդ, ոչ ոճ կատարէ, պատժեցի յաստուծոյ, իշխան, որ տիրէն, հակառ կա, դատի յաստուծոյ»։

## Պատկերներ

Image:Map of Amberd.gif|Տեղադրությունը
Image:Amberd church.jpg|
Image:Portal Church Amberd.JPG|Հարավային մուտք, գլխավորը
Image:Amberd drum.jpg|
Image:Vahramashen Church of Amberd, Armenia.jpg|Եկեղեցին գարնանը


## Ծանոթագրություններ

## Գրականություն
* Թադևոս Հակոբյան, Ստեփան Մելիք-Բախշյան, Հովհաննես Բարսեղյան, Հայաստանի և հարակից շրջանների տեղանունների բառարան, հատոր 1, Երևան, 1985, էջ 108-109։

## Աղբյուրներ
*Ararat - Page 29 by Armenian General Benevolent Union
*Documenti Di Architettura Armena, published by Edizione Ares

## Արտաքին հղումներ
*«Ambert's Vahramashen Church» armenica.org 

Կատեգորիա:Արագածոտնի թեմի վանքեր և եկեղեցիներ
Կատեգորիա:11-րդ դարի հայկական վանքեր և եկեղեցիներ
Կատեգորիա:1026 հիմնադրումներ Հայաստանում
Կատեգորիա:Եկեղեցիներ այբբենական կարգով
Կատեգորիա:Բյուրականի շենքեր և կառույցներ
Ժունինյո Պերնամբուկանո

**Անտոնիո Աուգուստո Ռիբեիրո Ռեիս Ժունիոր** կամ պարզապես **Ժունինյո** (, ), բրազիլացի ֆուտբոլիստ, Բրազիլիայի հավաքականի նախկին կիսապաշտպան և տուգանային հարվածների վարպետ։ Ժունինյոն համարվում է բոլոր ժամանակների լավագույն տուգանային հարվածներ իրացնողներից մեկը։

Ժունինյոի ֆուտբոլային կարիերան սկսվել է «Վասկո դա Գամա» ակումբում, որի հետ նա հաղթել է մի քանի մրցանակներ, որոնց թվում են Բրազիլիայի առաջնությունում երկու հաղթանակները (1997 և 2000)։ 2001 թ.-ին Ժունինյոն տեղափոխվեց ֆրանսիական «Լիոն»։ «Լիոնի» կազմում ֆուտբոլիստը յոթ անգամ անընդմեջ դարձել է Ֆրանսիայի չեմպիոն։ 2009 թ.-ին Ժունինյոն, «Լիոնի» հետ պայմանագրի ավարտից հետո, տեղափոխվում է քաթարական «Ալ-Գարաֆա» ակումբ։ 2011 թվականին Ժունինյոն վերադարձել է «Վասկո դա Գամա», որտեղ սկսել էր իր կարիերան։

Բրազիլիայի հավաքականի կազմում Ժունինյոն անց է կացրել 40 հանդիպում և դարձել 6 գոլի հեղինակ։

Ժունինյոն համարվում է աշխարհի լավագույն տուգանայիններ իրացնողներից մեկը։ «Լիոն»-ի կազմում նա 44 անգամ է տուգանայինից գրավել է մրցակիցների դարպասը։ Նրա հարվածներից հետո գնդակը գրեթե չի պտտվում օդում։ Այն փոխում է իր ուղղությունը անկանխատեսելիորեն, որից հետո դարպասապահը դժվարությամբ է կարողանում պահել գնդակը։

## Ծանոթագրություններ

## Աղբյուրներ
* Ժունինյոի պաշտոնական կայքը 
* Ժունինյո Պերնամբուկանոն National Football Teams կայքում 
* Ժունինյո Պերնամբուկանոն Soccerway.com կայքում 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սպորտ Ռեսիֆիի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կենդանիների հատկանիշների ցանկ

Ստորև ներկայացվում է **կենդանիների ձագերի, խմբերի և ձայների** հայերեն անվանումները։
* Կենդանիների ձագերի խումբը՝ ձագերամ, գազանների խումբը՝ ոհմակ, իսկ խոշոր ընտանի կենդանիները՝ արջառ։
* Որոշ կենդանիներ (հատկապես ընտանի եղջերավոր) հաշվվում են որպես միավոր օգտագործելով «գլուխը», օր.՝ «2 գլուխ ոչխար»։

## Ծանոթագրություններ
Մաթուսաղա եպիսկոպոս

**Մաթուսաղա**, (ծն. թ. անհտ. – մոտ 652), հայ փիլիսոփա գիտնական, հոգևոր գործիչ։ Կենսագրական ստույգ տվյալներ մեզ չեն հասել։ Մաթուսաղան կազմակերպել է Սահակ Պարթևի և Մեսրոպ Մաշտոցի գործերի մեկնությունները։ 633 թվականին Կարինի ժողովում դավանաբանական վեճի ժամանակ կարդացվել է Մաթուսաղայի թուղթը, որտեղ հեղինակը հիմնավորապես մերժել է քաղկեդոնականությունը։ 634 թվականից եղել է Սյունիքի եպիսկոպոսը։ Ստեփանոս Օրբելյանը իր «Պատմութիւն նահանգին Սիսական» գրքում նրան անվանում է ժամանակի մեծ քերթող, փիլիսոփա, ճարտասան և հմուտ հոգևոր գործիչ՝ «…լի ամենայն իմաստությամբ և կատարեալ գիտութեամբ» (էջ 112)։

## Ծանոթագրություններ

Կատեգորիա:Հայ առաքելական եպիսկոպոսներ
Կատեգորիա:7-րդ դարի հայ եպիսկոպոսներ
Կատեգորիա:Հայ աստվածաբաններ
Կատեգորիա:Հայ փիլիսոփաներ
Կատեգորիա:Հայ ուսուցիչներ
Կատեգորիա:Հայ գիտնականներ
Կատեգորիա:Հայ կրոնական գործիչներ
Օրգանոիդ

[thumb|357x357px|[Ցիտոպլազման իր բաղադրամասերի՝ (**''Օրգանոիդ**ների*) հետ, կենդանի վանդակում։<br />
(1) [[Կորիզակ]]<br />
(2) [[Բջջակորիզ]]<br />
(3) [[Ռիբոսոմ]] (փոքր կետեր)<br />
(4) [[Ներառուկ]]<br />
(5) Անհարթ[[Էնդոպլազմային ցանց]] (ER)<br />
(6) [[Գոլջիի ապարատ]]<br />
(7) [[Բջջակմախք]]<br />
(8) Հարթ [[Էնդոպլազմային ցանց]]<br />
(9) [[Միտոքոնդրիումներ]]<br />
(10) [[Վակուոլ]]<br />
(11) [[Ցիտոպլազմա]]<br />
(12) [[Լիզոսոմ]]<br />
(13) [[Ցենտրիոլ]] և [[Ցենտրոսոմա]] ]]
*'Օրգանոիդներ** կամ **օրգանելներ''' (, - գործարան, օրգան բառի նվազականը), կոչվում են ցիտոպլազմայի մասնագիտացված մասերը, որոնք ունեն որոշակի կառուցվածք և կատարում են բջջի այս կամ այն գործառույթը։ Էլեկտրոնային մանրադիտակի օգնությամբ պարզվել են օրգանոիդների կառուցվածքի բոլոր մանրամասները։

Օրգանոիդներն են՝

* Էնդոպլազմային ցանց
* Գոլջիի համալիր
* Ռիբոսոմներ
* Միտոքոնդրիումներ
* Ցետրիոլներ
* Լիզոսոմներ
* Պլաստիդներ
* Վակուոլներ
* Ներառուկներ
* Բջջակորիզ
* Կորիզակ

## Ֆունկցիաներ
Կատարում են զանազան ֆունկցիաներ։ Տարբերում են՝
* կմախքային 
*հենարանային օրգանելներ, որոնք ապահովում են օրգանիզմի պաշտպանությունը մեխանիկական,  քիմիական և այլ վնասակար ազդեցություններից (խեցիներ, զրահներ), շարժական և կծկողական օրգանելներ (օրինակ, մտրակիկներ, թարթիչներ, միոնեմներ), զգայական կամ ռևցնպաորային օրգանելներ (լուսազգայուն «աչքեր»), հարձակողական և պաշտպանական օրգանելներ (մարմնից դուրս նետվող ձողիկաձև գոյացություններ՝ տրիխոցիստներ), մարսողական օրգանելներ, որոնք

կատարում են սնունդը որսալու,  բջիջ տեղափոխելու և մարսելու ֆունկցիա (մարսողական վակուոլները), ներզատական և արտազատական օրգանելներ։

## Ծանոթագրություններ

Կատեգորիա:Օրգանոիդներ
Կատեգորիա:Բջջաբանություն
Ակկու-Չեկ

**<big>Ակկու֊Չեկ Ինստանտը</big>** արյան մեջ գլյուկոզի քանակը որոշող սարք է (շաքարաչափ), որը  արտադրվում է շվեյցարական  «Roche Diabetes Care» ընկերության կողմից։ Սարքը կիրառվում է շաքարային դիաբետի ինքնահսկման համար տնային պայմաններում։

Ակկու-Չեկ Ինստանտ  գլյուկոզի ինքնահկման հավաքածուն պարունակում է՝
* գլյուկոմետր, որը չափում է արյան գլյուկոզի մակարդակը միանգամյա օգտագործման թեստ-երիզի օգնությամբ,
* ծակող գործիք, որն արագ շարժվող, սուր ասեղի օգնությամբ անցավ ծակում է մատի էպիդերմիսը՝ չնչին քանակությամբ արյան նմուշ ստանալու համար,
* օգտագործողի ձեռնարկ,
* երաշխիքային կտրոն։

## Հիմնական մոդելները

* Accu-Chek Active 
* Accu-Chek Advantage
* Accu-Chek Aviva
* Accu-Chek Performa
* Accu-Chek Instant
* Accu-Chek Go

Հայաստանում տարածված մոդելներն են Ակկու֊Չեկ Ակտիվ, Ակկու-Չեկ Պերֆորմա և Ակկու-Չեկ Ինստանտ շաքարաչափերը։

## Ծակող գործիքներ
* Accu-Chek SoftClix
* Accu-Chek MultiClix
* Accu-Chek FastClix

## Ծանոթագրություններ

## Արտաքին հղումներ
* https://www.diabet.am/

Կատեգորիա:Շաքարային դիաբետ
Կատեգորիա:Բժշկական սարքավորումներ
Երից Մանկանց

**Երիցմանկանց վանք**, պատկանում է 17-րդ դարին, գտնվում է Մարտակերտի շրջանում, Արցախ։ Այն միջնադարյան հայ եկեղեցաշինության փայլուն օրինակ է։ Կառուցվել է 1691 թվականին, պատմական Ջրաբերդում։ Վանքը հիմնվել է Մելիք-Իսրայելյանների կողմից, Ջրաբերդի իշխանները, գուցե որպես Գանձասարի և նրա իշխանների՝ Հասան-Ջալալյանների, Խաչենի իշխանների մրցակից։

## Պատմություն
Պահպանված արձանագրությունների համաձայն՝ եկեղեցին կառուցել են Աղվանից կաթողիկոս Սիմեոնը և իր եղբայր Իգնատիոս վարդապետը՝ 1664 թվականին նվիրատվությունների օժանդակությամբ։ Եկեղեցին կառուցող ճարտարապետը Սարգիսն է, որի առանձին արձանագրությունը գտնվում է ներսում, բեմի հյուսիսային կողմի պատին.

Երիցմանկանց վանքի բնակելի սենյակներից շատերը փլված են, իսկ մնացածները, որոնք ոչ հեռու անցյալում օգտագործվում էին, դեռ կանգուն են։ Բնակելի սենյակների տակ կան նկուղներ, որոնք եղել են պահեստներ, գուցե և թաքստոցներ։

**Արցախյան պատերազմի տարիներ**

Արցախյան պատերազմի ընթացքում՝ 1992 թվականի հունիսին Ադրբեջանի կողմից Գյուլիստանի գրավումից հետո տեղի շուրջ 14 հզ հայ բնակչությունը ոտքով ճանապարհվեց դեպի Մարտակերտի շրջան։ Այդ խմբից մոտ 2-3 հզ անտառներով անցնելու ժամանակ հասնում են Երիցմանկանց վանք և ապաստան գտնում վանքի տարածքում՝ մինչև օգնական խմբերի ժամանումը։

## Ճարտարապետություն
Խաչաձև գմբեթակիր հորինվածք ունեցող եկեղեցին շինված է անտաշ քարերով, սպիտակավուն, ներքուստ չորս քառակուսի սյուներով, բակում կան բնակելի սենյակներ։ Եկեղեցու գմբեթն ամբողջովին կառուցված է սրբատաշ կաթնագույն քարից։ Բազմաթիվ և գեղեցիկ քանդակների մեջ հատկապես արժե հիշատակել արևի ժամացույցը՝ քարի վրա կերտված։

## Հատակագիծ
220px|ձախից|մինի|Հատակագիծը

## Ծանոթագրություններ

## Արտաքին հղումներ
* ''Երից Մանկանցը'' Armeniapedia.org

Կատեգորիա:17-րդ դարի հայկական վանքեր և եկեղեցիներ
Կատեգորիա:Մարտակերտի շրջանի վանքեր և եկեղեցիներ
Կատեգորիա:Վանքեր այբբենական կարգով
Յոսի Բենայուն

**Յոսի Բենայուն** (, ), հրեա պրոֆեսիոնալ ֆուտբոլիստ է, ով հանդես է գալիս «Արսենալում»։ Նրա իրավունքները պատկանում են «Չելսիին»

## Ծանոթագրություններ

Կատեգորիա:1980 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հրեա ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Մայիսի 27 ծնունդներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Իսրայելի հավաքականի ֆուտբոլիստներ
Կատեգորիա:Այաքսի ֆուտբոլիստներ
Միջազգային սլավոնական ալիք

**Միջազգային սլավոնական ալիքը** (, , ) ուկրաինական միջազգային հեռուստատաալիք։ Կոչված է տեղեկացնելու ողջ աշխարհի սլավոններին ու համաշխարհային հանրությանը սլավոնական ժողովուրդների կենսագործունեության տարբեր ասպեկտների, սլավոնական եզակի պատմության, հարուստ ավանդույթների, մշակույթի, ձեռքբերումների ու համաշխարհային քաղաքակրթության զարգացման մեջ սլավոնների էական ներդրման մասին։

## Ընդհանուր տեղեկություններ
Միջազգային սլավոնական ալիքը ("International "Slavonic Channel") եթեր է հեռարձակվել 2008 թ. սեպտեմբերի 12-ին Ուկրաինայի տարածքից արբանյակային հեռարձակումով (Sirius-4 Satellite 5° East Frequency 12075&nbsp;MHz (H) Symbol Rate։ 27,5 Msymb/s FEC 3/4 & Astra-2 Satellite 31,5° East Frequency 12090&nbsp;MHz (H) Vertical Symbol Rate։ 27,5 Msymb/s FEC 9/10). SCI-ն աշխատում է շուրջօրյա և ընդգրկում իր հեռարձակմամբ 1 միլիարդ 202 միլիոն մարդ բնակչությամբ տարածք։ Հեռարձակումը (առաջին անգամ Ուկրաինայի տարածքից) իրականացվում է չորս ձայնային ուղիներով՝ ռուսերեն, ուկրաիներեն, անգլերեն և արդյունքն արտադրող երկրի լեզվով։ Հետագայում հեռարձակումը կիրականացվի միաժամանակ սլավոնական երկրների լեզուներով, ինչպես նաև ֆրանսերեն, գերմաներեն, իսպաներեն, պորտուգալերեն, արաբերեն ու չինարեն լեզուներով։ Հեռուստաալիքի թեմատիկան մշակութային-լուսավորական է։

## Պատմություն`
Անմիջական արբանյակային հեռարձակման առաջին փորձը նախկին ԽՍՀՄ-ի տարածքից դարձավ "Միջազգային "Սլավոնական ալիքի" փորձնական հեռարձակումն Ուկրաինայի տարածքից։ Փորձնական հեռարձակումը կայացավ 1994 թ. դեկտեմբերի 14-ից մինչև 1995 թ. մայիսի 15-ը։ Նախագծի հեղինակներն են Վլադիմիր Ալեքսանդրի Իվանենկոն և Վալերիա Վլադիմիրի Իվանենկոն։

## Գրականություն`
Մասչենկո Ի.Գ. Հեռուստատեսությունն Ուկրաինայում։ Հատոր առաջին "Հեռուստատեսություն de facto"։ – Նիկոլաև, 1998 թ. – 341 էջ։

## Հղումներ`
* Հեռուստաալիքի կայքը 

Կատեգորիա:Հեռուստաընկերություններ այբբենական կարգով
Կատեգորիա:Ուկրաինայի հեռուստաընկերություններ
Կատեգորիա:1994 հիմնադրումներ
Կատեգորիա:Ուկրաինալեզու հեռուստաալիքներ‎
Կատեգորիա:Ռուսալեզու հեռուստաալիքներ‎
Կատեգորիա:Անգլալեզու հեռուստաալիքներ
Որդան Կարմիր (խումբ)

**Որդան Կարմիր**, հայկական ալտերնատիվ-մետալ խումբ է, կազմավորվել է 2004 թվականին Վանաձորում։
մինի|Որդան Կարմիր,Դավիթ Գրիգորյան, Դավիթ Գալստյան
մինի|Որդան Կարմիր, Վահան Պողոսյան, Դավիթ Գալստյան
Երաժիշտները նվագում են ծանր ռոք, ալտերնատիվ մետալի տարրերով՝ օգտագործելով ավանդական հայկական ժողովրդական երաժշտությունը և հին հայկական եկեղեցական երաժշտության ավանդույթները։
Խմբի անունը պատահական չէ։ Իր «Որդան կարմիրով» Հայաստանը հայտնի է հնագույն ժամանակներից։ Երգերի հիմնական գաղափարն այն է, որ կոչ է անում մարդկանց ապարդյուն չկորցնել իրենց տաղանդն և կյանքը, լինել ազատ և երջանիկ։ Երգերում հանդիպում են նաև կարևոր տեքստեր՝ ներգրավվելով քաղաքականության հարցերին։ 2006 թվականին խումբը ձայնագրել է մի դեմո «Ջան եմ ասել» վերնագրով, իսկ առաջին ստուդիայի ալբոմը՝ «Որդան Կարմիր»-ը թողարկվել է 2010 թ. ամռանը։ 2012 թ. ամռանը խումբը հաջողակ ելույթ ունեցավ Մոսկվայում՝ Emergenza փառատոնի շրջանակներում։ 2013 թ. սեպտեմբերի 12-ին թողարկվեց խմբի առաջին լիակատար ստուդիական ալբոմը՝ «Ա 4»։

## Խմբի անդամները
* Վահան Պողոսյան - վոկալ
* Դավիթ Գրիգորյան - կիթառ
* Դավիթ Գալստյան - բաս-կիթառ
* Պայքար Չախոյան - հարվածային

## Սկավառակագրություն
### Մինիալբոմներ
* 2010 - Որդան Կարմիր
### Ալբոմներ
* 2013 - A4
* 2017 - LAO

### Սինգլներ
* 2006 - Ջան եմ ասել (Demo)
* 2011 - Քաղաքական դրամա
* 2011 - Pornographic Relations
* 2012 - Evolutional Tick

### Տեսագրություն
* 2012 - Live at Emergenza Fest, Moscow

### Տեսահոլովակներ
* 2012 - Sexy Monkey https://www.youtube.com/watch?v=or72CEQRxw0&list=UUnx6xLbsylg63DI45kmyFeQ

## Ծանոթագրություններ

## Արտաքին հղումներ
* Որդան Կարմիր ֊ Հայաստանը ռոքի մեջ
* Որդան Կարմիրը ՅուԹյուբ կայքում
* Խումբը Reverbnation կայքում
* [Խումբը [Ֆեյսբուք] կայքում]
* [Խմբի բլոգը [Թվիթեր]ում]

Կատեգորիա:Հայկական մետալ խմբեր
Վիզա (խումբ)

**Վիզա**-ն (նախկինում Վիսա) 9 միջազգային երաժիշտներից կազմված խումբ է Լոս Անջելեսից, որը միավորում է դուդուկը, ուդը և ցնցման գործիքները ծանր ռոքի հետ։ «Վիզա»-ն մուտքի արտոնագիր է դեպի երաժշտական բազմազանության աշխարհ, կամուրջ՝ ժանրերի, տարատեսակ հնչյունների ու ռիթմերի միջև, այնպես ինչպես անձնագրում դաջված «վիզան» է կապում աշխարհագրական տարածքները։

## Պատմություն
2000 թվականին ազգությամբ հույն Կնուպ Տոմոպուլոսը http://knoup.com Միացյալ նահագներում նախաձեռնեց «Վիզա» անունով նախագիծը, որը տարիներ անց հիմք դարձավ համանուն խմբի ստեղծման համար։ Այստեղ հավաքվեցին Լոս Անջելեսում հաստատված 9 երաժիշտներ, նրանցից 6-ը՝ հայեր։ 
«Մեր խումբը պիցցայի նման է, որի վրա ¾-ը պեպերոնի է, մի փոքր կոկոս և մնացածը` պանիր։ Այս դեպքում պեպերոնին հայերն են, այդուհանդերձ, խումբը հայկական չէ, ոչ էլ հունական, ճապոնական կամ իսպանական։ Նպատակը աշխարհի տարբեր մշակույթները, երաժշտական գործիքներն ու հնչյունները կամրջելն է, նոր երաժշտություն մատուցելը» – ասում է Կնուպը։ 
6 տարի առաջ «Վիզա»-ն իր շարքերում ընդգրկեց ևս մի գործիք՝ դուդուկ, որը հնչում է Ջիվան Գասպարյան Կրտսերի ձեռքերում։ - «Ռոքը բարձր են նվագում և ինձ համար հեշտ չէ լսելի դարձնել դուդուկի ձայնը», - ասաց Ջիվանը, ով խմբին միանալիս ռոքի սիրահար չէր, բայց հիմա շատ է լավ է զգում իրեն։ 
Վիզայի պատմության մեջ կարևոր շրջադարձ գրանցվեց, երբ հանդիպեցին System of a Down խմբի մենակատար Սերժ Թանգյանին, ով անգամ ստանձնեց նրանց պրոդյուսերական գործը։ «Վիզա»-ի այցը Հայաստան նույնպես կայացավ Սերժ Թանկյանի շնորհիվ։ Խումբը պատիվ ունի ուղեկցել Թանկյանի եվրոպական շրջագայությունը ու հանդես գալ որպես բացման խումբ։ 
2010-ին Վիզան թողարկեց իր 5-րդ ալբոմը՝ «Made in Chernobyl», որտեղ կրկին վեր է հանում սերն ու հավատարմությունը, պայքարում դավաճանության ու վատ բարքերի դեմ։ Ինչպես խմբի մենակատար Կնուպն ասաց, «մենք խոսում ենք հին հեքիաթների մասին, որոնք արդիական էին, երբ դեռ քաղաքականությունը մարդկանց չէր հետաքրքրում»։ Խումբն այժմ աշխատում է իր «Carnivalia» խորագրով ալբոմի վրա, որը նախատեսվում է լույս տեսնել 2011-ի ամռանը։

## Սկավառակագրություն
*2001 - Visa (EP)
*2006 - Maktub
*2007 - De Facto (EP)
*2008 - Eros
*2010 - Made in Chernobyl
*2011 - Carnivalia
*2012 - "Alabama Song (Whiskey Bar) (սինգլ)

## Խմբի անդամներ
*Կ'նուպ Տոմոպուլոս - վոկալ, 13 լարանի կիթառ
*Ջիվան Գասպարյան II - դուդուկ, զուռնա
*Օրբել Բաբայան - էլեկտրական կիթառ, թառ, սազ, վոկալ
*Շանթ Բիսմեջյան - էլեկտրական կիթառ
*Էնդրյու Կզիրյան - ուդ
*Քրիս Դանիել - ցնցման գործիքներ
*Ալեքսան Խաչերյան - բաս կիթառ
*Հիրամ Անտոնիո Ռոսարիո - ստեղնաշարեր, հարմոն

## Արտաքին հղումներ
* Պաշտոնական կայք
* MySpace
* Կ'նուպ Տոմոպուլոսի պաշտոնական կայքը
* Armenian Pulse 

## Ծանոթագրություններ

Կատեգորիա:2000 հիմնադրված երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Ամերիկյան ռոք խմբեր
Կատեգորիա:Հայկական ռոք խմբեր
Սեզեն Աքսու

**Սեզեն Աքսու** (անգլ.՝ Sezen Aksu, ), թուրք երաժիշտ, երգչուհի և երգահան։ 1980-ականներից մինչ 1996 թվականները համագործակցում էր հայազգի կոմպոզիտոր Օննո Թունջբոյաջյանի հետ։
## Ծանոթագրություններ

## Արտաքին հղումներ
* Սեզեն Աքսու պաշտոնական կայքը

Կատեգորիա:Թուրք երգչուհիներ
Կատեգորիա:1954 ծնունդներ
Կատեգորիա:Փոփ երգչուհիներ
Կատեգորիա:Հուլիսի 13 ծնունդներ
Կատեգորիա:Իզմիր քաղաքում ծնվածներ
Կատեգորիա:Թուրք փոփ երգիչներ
Կատեգորիա:Թուրք երգիչ-երգահաններ
Կատեգորիա:Ոսկե թիթեռ մրցանակի դափնեկիրներ
Կատեգորիա:Բանաստեղծներ այբբենական կարգով
Պաուլիստա պողոտա

մինի|250px|Պողոտա Պաուլու
**Պաուլիստա պողոտա** (պորտուգալերեն՝ Avenida Paulista), Սան Պաուլու քաղաքի գործարար և ֆինանսական կենտրոններից է։ Այն հանդիսանում է քաղաքի գլխավոր և ամենակարևոր պողոտաներից։ Այստեղ է գտնվում Սան Պաուլոյի Արվեստի թանգարանը։ Երկարությունը 2,8 կմ է։

Կատեգորիա:Սան Պաուլու
Եռանկյունի (ֆիլմ)

**Եռանկյունի**, Հենրիկ Մալյանի 1967 թվականի նկարահանած կինոնկարն է։

Մի կյանքի և ընկերության պատմություն Լենինականում 5 դարբնի միջև, պատերազմի ժամանակ, պատմված դարբիններից մեկի որդու շուրթերով։

## Դերերում
* ուստա Մուկուչ - Արմեն Ջիգարխանյան
* Գասպար - Մհեր Մկրտչյան
* վարպետ Մկրտիչ - Սոս Սարգսյան
* Մկո - Պավել Արսենով
* Վասո - Զուրաբ Լապերաձե 
* Հովիկ - Միքայել Հովսեփյան
* Լյուբա - Իննա Ալաբինա 
* ազդ կպցնող - Ժիրայր Ավետիսյան

## Ստեղծագործական խումբ
* Սցենարի հեղինակ - Ա. Այվազյան
* բեմադրող ռեժիսոր - Հ. Մալյան
* գլխավոր օպերատոր - Ս. Իսրայելյան
* գլխավոր նկարիչ - Ռ. Պ. Բաբայան
* կոմպոզիտոր - Է. Բաղդասարյան
* հնչունային օպերատոր - Զ. Մուրադբեկյան
* ռեժիսոր - Ա. Հայրապետյան
* 2-րդ օպերատոր - Վ. Գրիգորյան
* զգեստների նկարիչ Հ. Կարապետյան 
* նկարիչ-դիմահարդար - Վ. Ասատրյան 
* ռեժիսորի ասիստենտ - Նինա Ալթունյան, Լ. Գրիգորյան
* օպերատորի ասիստենտ - Ռ. Բալասանյան, Մ. Շահբազյան 
* համակցային նկարահանումներ - օպերատոր Ս. Սողոմոնյան
* նկարիչ - Հ. Հովհաննիսյան
* մոնտաժ - Վ. Հայկազյան 
* խմբագիր - Պ. Զեյթունցյան
* տնօրեն - Ռ. Սարոյան

## Պարգևներ
* 1975 - Մհեր Մկրտչյանին շնորհվել է Հայկական ԽՍՀ պետական մրցանակ։

## Հղումներ

* Եռանկյունին յություբում

Կատեգորիա:1967 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Հենրիկ Մալյանի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմերի երաժշտություն ըստ Էդուարդ Բաղդասարյանի
Արքայազն Ուիլյամի և Քեյթ Միդլթոնի հարսանյաց հանդես

**[[Արքայազն Ուիլյամ]]ի և [[Քեյթ Միդլթոն]]ի հարսանիքը** տեղի է ունեցել Վեստմինստերյան աբբայությունում 2011 թվականի ապրիլի 29-ին։ Հարսանիքը արարողությունը սկսել է Լոնդոնի ժամանակով ժամը 11.00-ին, իսկ Երևանի ժամանակով ժամը 15.00։ Արքայազն Ուիլյամը առաջին անգամ Քեյթ Միդլթոնին հանդիպել է 2001 թվականին, երբ նրանք միասին սովորում էին Սենտ Էդրյույի համալսարանում։ Նրանց պսակադրման լուրը հաստատվել է 2010 թ-ի նոյեմբերի 16ին Բուքինգեմյան պալատում։
Մեծ Բրիտանիայի իշխան Ուիլյամն ու Քեթրին Միդլթոնը ամուսնական երդման խոսքերն են արտասանել մեծ շուքով անցկացվող հարսանեկան իրենց հանդեսի ժամանակ։ Նման հարսանյաց հանդես Բրիտանիայում տեղի չի ունեցել Ուիլյամի ծնողների՝ իշխան Չարլզի և հանգուցյալ իշխանուհի Դիանայի 1981 թվականին կայացած հարսանյաց հանդեսից ի վեր։
մինի|Ուիլյամը և Քեյթը
Երիտասարդ զույգը երդման խոսքեր է արտասանել 1.900 հյուրերի և հարսանյաց հանդեսը հեռուստատեսությամբ, համացանցով և այլ լրատվամիջոցներով հետևող մոտ 2 միլիարդ հանդիսատեսի առջև։ Լոնդոնի փողոցներում հավաքվել են արքայական զույգին տեսնել ցանկացող հարյուր հազարավոր մարդիկ։
Հարսանյաց հանդեսին հրավիրվածների շարքում էին Մեծ Բրիտանիայի ֆուտբոլի աստղ Դևիդ Բեքհեմը և ճանաչված երաժիշտ Էլթոն Ջոնը։ Ներկա է եղել նաև Մեծ Բրիտանիայի նախկին վարչապետ Ջոն Մեյջորը։
մինի|ձախից|200px|Նորապսակները Բուքինգեմյան պալատի պատշգամբում
Լոնդոնում հավաքված ժողովրդի հոծ խմբերին վերահսկելու համար քաղաքի փողոցներ է դուրս եկել ոստիկանության հինգ հազար ծառայող։ Ոստիկանությունը հայտնել է, որ հինգշաբթի ուշ երեկոյան ձերբակալել է երեք մարդու՝ հասարակական անդորրը և հանգիստը խախտելու դավադրություն ծրագրելու կասկածանքով։
Նորապսակները հանդես են եկել հայտարարությամբ, որի համաձայն իրենք «անչափ զգացված են» անցյալ տարվա նոյեմբերին նշանադրության ժամանակից ի վեր հասարակության կողմից իրենց նկատմամբ ուղղված բարյացակամ տրամադրվածության համար, և շնոհրակալություն են հայտնել ժողովրդին՝ իրենց կյանքի ամենաերջանիկ այս տոնակատարությանը միանալու համար։

Բուքինգեմյան պալատի կողմից տարածված հաղորդագրության համաձայն, Ուիլյամին ու Քեյթին, որին ամուսնանալուց հետո պաշտոնապես անվանելու են Քեթրին, տրվելու են Քեմբրիջի դուքս և դքսուհի տիտղոսները։

## Արտաքին հղումներ
* Հարսանյաց հանդեսը տեսագրությունը

Կատեգորիա:Բրիտանական թագավորական ընտանիք
Կատեգորիա:Լոնդոն
Կատեգորիա:Վինձորներ
Ջոն Օբի Միկել

**Ջոն Միքայել Նչեկվուբե Օբիննա** (), (), առավել հայտնի է **Միկել Ջոն Օբի**, **Ջոն Օբի Միկել** կամ **Ջոն Միկել Օբի**, նիգերացի ֆուտբոլիստ, Չելսիի և Նիգերիայի հավաքականի հենակետային կիսապաշտպան։

## Կենսագրություն
Ծնվել է Նիգերիայի Ջոս քաղաքում Մայքլ Նչեկվուբե Օբիննա անվամբ։ Հայրը՝ Մայքլ Օբին է, ում պատկանում է Ջոսում տեղակայված միջպետական տրանսպորտային ընկերությունը։ Հայրը Իգբո ցեղախմբից է։ Նչեկվուբե (Nchekwube) նշանակում է «հույս», իսկ Օբին Օբիննա անվան կրճատ ձևն է, որը նշանակում է «հոր սիրտ»։

## Ծանոթագրություններ

Կատեգորիա:1987 ծնունդներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրիլի 22 ծնունդներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Սթոք Սիթիի ֆուտբոլիստներ
Որքանն է քոնը

**Որքանն է քոնը**, Արտո Թունջբոյաջյանի գլխավորած «Armenian Navy Band» խմբի 4-րդ ալբոմն է, թողարկվել է 2006 թվականին «Svota Music» լեյբլի կողմից։ Ալբոմը բաղկացած է 14 կատարումներից, տևողությունը - 76 ր, 35 վ։ Ալբոմի *Արարատ* երգի համար նկարահանվել է տեսահոլովակ։

;**Երգացանկ**
# Թողեք գործարաններ բացվեն - 4։00
# Թանից թան չսարքվինք - 6։33
# Եկեք նոր ճանապարհով էրթանք -4։37
# Հավատքս չեմ մոռանում - 4։44
# Արարատ - 6։16
# Բաց է դուռս բոլորիդ - 2։56
# Ջարդված վալս - 3։34
# Կարմիր թռչուն - 5։09
# Քեֆ քեֆ - 4։52
# Խոհանոցի երգը - 5։52
# Ամեն մարդ մի կյանք է - 6։02
# Օլեաման - 5։00
# Ճակատագիր - 7։41
# Մեռնելուն հոգու համար - 9։05

;**Ծանուցումներ**

Կատեգորիա:2006 ալբոմներ
Կատեգորիա:Արտո Թունջբոյաջյանի ալբոմներ
Natural Seeds

**Natural Seeds**, Արտո Թունջբոյաջյանի գլխավորած «Armenian Navy Band» խմբի 4-րդ ալբոմն է, թողարկվել է 2006 թվականին «Svota Music» լեյբլի կողմից, տևողությունը - 46 ր. 35վ.:

### Երգացանկ
# Ջուր (Water) - 1:27
# Գետ (River) - 5:57
# Օվկիանոս (Ocean) - 3:29
# Արև (Sun) - 1:04
# Օդ (Air) - 8:17
# Երկիր (Earth) - 3:47
# Կրակ (Fire) - 5:48
# Սերմ (Seed) - 4:27
# Նուռ (Pomegranate) - 4:39
# Ծիրան (Apricot) - 7:20
# Կյանք (Life) - 0:48

Կատեգորիա:2004 ալբոմներ
Կատեգորիա:Արտո Թունջբոյաջյանի ալբոմներ
Քեթրին Զետա-Ջոնս

**Քեթրին Զետա-Ջոնս** (, ճիշտ արտասանությունը՝ *Քաթերին Զիտա-Ջոնս*, ), բրիտանացի դերասանուհի, Չիկագո ֆիլմում երկրորդ պլանի կանացի դերի համար արժանացել է Օսկար և BAFTA մրցանակներին։ Նա հանդիսատեսին հայտնի է «Զորոյի դիմակը», «Զորոյի լեգենդը», «Ծուղակ» և «Ֆանտոմ» ֆիլմերից։

## Կենսագրություն
Քեթրին Զետա-Ջոնսը ծնվել է 1969 թվականի սեպտեմբերի 25-ին, Մեծ Բրիտանիայի Սուոնսի քաղաքում (Ուելս)։ Նրա հայրը՝ Դեյվիդ Ջեյմս Ջոնսը, վալլիական հրուշակեղենի կենտրոնի սեփականատեր է, մայրը՝ դերձակուհի է։ Հայրը ուելսցի էր, իսկ մայրը՝ իռլանդացի կաթոլիկ էր։ Զետան ազգանվան մաս չէ, այլ նրա երկրորդ անունն է (Քեթրին Զետա Ջոնս)։ Նրան տատիկի պատվին են անվանել և նրա դերասանական կեղծանվան մի մասն է կազմում։ Երեխա ժամանակ մասնակցել է տարբեր թատերական ներկայացումների, իսկ 14 տարեկանում նա հրավիրված էր հեռուստաշոուին մասնակցելու լսումներին։ Ունի երկու եղբայր, Դեյվիդը և Լինդոնը։ Լինդոնը նախքան ֆիլմերում նկարահանվելն աշխատում էր որպես վաճառական։

## Ֆիլմագրություն
### Դերակատարումներ

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի պարուհիներ
Կատեգորիա:Անգլիացի դերասանուհիներ
Կատեգորիա:Բրիտանացի երգչուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թատրոնի դերասանուհիներ
Կատեգորիա:Հոլիվուդյան դերասաններ
Կատեգորիա:Աուդիոգիրք կարդացողներ
Բրիտանական թագավորական ընտանիք

150px|ձախից

**Բրիտանական թագավորական ընտանիք** (), Անգլիայի միապետի ընդհանուր հավաքական ընտանիքը։ Ներկայումս իշխում է Վինդզորյան արքայատոհմը, որը հիմնադրվել է 1917 թվականին Լոնդոնում Գեորգ V-ի կողմից։ Մեր ժամանակներում միապետը այլևս չի կառավարում այլ միայն թագավորում է։ Խորհրդարանը և վարչապետը ինչ-որ որոշում են կայացնում, իսկ թագավորը՝ Չարլզ III- ը իր ստորագրությամբ հաստատում է դա։

## Բրիտանական թագավորական ընտանիքի անդամները
* Չարլզ III (Մեծ Բրիտանիայի թագավոր) և իր կինը Քամիլան։
** Արքայազն Ուիլյամը, Չարլզի որդին և իր կինը Քեյթ Միդլթոնը։
** Արքայազն Հարրին, Չարլզի երկրորդ որդին։
* Յորքի հերցոգ Էնդրյու, Թագուհու երկրորդ որդին։
** Յորքի արքայադուստր Բեատրիս, Յորքի հերցոգի դուստրը։
** Յորքի արքայադուստր Եվգենյա, Յորքի հերցոգի երկրորդ դուստրը։
* Ուելսի գրաֆ Էդվարդը, թագուհու երրորդ որդին և իր կինը Ուելսի գրաֆուհի Սոֆիան։
** Ջեյմս վիկոնտ Սեվերն, Ուելսի գրաֆ Էդվարդի որդին։
** Լեդի Լուիզա Վինդզոր, Ուելսի գրաֆ Էդվարդի դուստրը։
* Արքայադուստր Աննա, Եղիսաբեթ II-ի միակ դուստրը.:
* Գլոստերի հերցոգ արքայազն Ռիչարդ, թագուհու եղբայրը և նրա կինը Գլոստերի հերցոգուհի Բրիջիտան։
* Քենտի հերցոգ արքայազն Էդվարդ, թագուհու եղբայրը և նրա կինը Քենտի հերցոգուհի Կատարինան։
* Քենտի արքայազն Մայքլ, թագուհու եղբայրը և նրա կինը Քենտի արքայադուստր Մարի Քրիստինա ֆոն Ռեյբնիցը։
* Օգիվլիի բարեպաշտ լեդի արքայադուստր Ալեքսանդրան, թագուհու քույրը։

## Ծանոթագրություններ

Կատեգորիա:Ազգերի համագործակցություն
Կատեգորիա:Բրիտանական թագավորական ընտանիք
Կատեգորիա:Վինձորներ
Բջջային կենտրոն

right|մինի|Սլաքը ցույց է տալիս բջջակենտրոնը։ Կարելի է տեսնել իրար հանդեպ ուղիղ անկյան տակ գտնվող երկու ցենտրիոլներ, մեկը գտնվում է երկայնքով, մյուսը ուղղահայաց պատկերի հարթությանը
**Բջջակենտրոն** կամ **ցենտրոսոմա** (-*կենտրոն* +  - sōma *մարմին, մասնիկ*), ոչ մեմբրանային կառուցվածք ունեցող օրգանոիդ է։ Կազմված է փոխուղղահայաց դասավորված երկու *[[ցենտրիոլ]]ներից*՝ մայր և դուստր և դրանք շրջապատող հատուկ կառուցվածքներից։ Հատուկ է կենդանիների բոլոր բջիջներին, սնկերին, ջրիմուռներին և մամուռներին։ Բուսական բջիջները և որոշ պարզագույն օրգանիզմները ցենտրիոլներ չունեն։ Ցենտրիոլները մասնակցում են միտոզի և մեյոզի ընթացքում բաժանման իլիկի առաջացմանը։ Բջջի բաժանման ժամանակ ցենտրոսոմաները տարամիտվում են բջջի բևեռները, դրանց են միանում բաժանման իլիկի թելիկները, իսկ բաժանումն ավարտելուց հետո ցենտրիոլները մնում են դուստր բջիջներում, կրկնապատկվում են և ձևավորում բջջակենտրոնը։

Հայտնաբերվել է 1883 թվականին Էդուարդ Վան Բենեդենի () կողմից։
ու նկարագրվել և իր անունն է ստացել 1888 թվականին Թեոդոր Բովերիի կողմից։

Ինքնավերարտադրվող օրգանոիդ է, պլազմատիկ թաղանթ չունի, կազմված է երկու ցենտրիոլներից։ Բջջակենտրոնը, մասնակցում է բջջի բաժանմանը (իլիկի առաջացմանը)։

## Ծանոթագրություններ

Կատեգորիա:Բջջաբանություն
Ֆլորան Մալուդա

**Ֆլորան Մալուդան** (, ), ֆրանսիացի ֆուտբոլիստ, հնդկական «Դելի Դայնամոս» ակումբի ձախ կիսապաշտպան։ Նախքան այդ խաղացել է «Շատորու», «Գենգամ», «Լիոն», «Չելսի», «Տրաբզոնսպոր», «Մեց» ակումբներում։ Հանդես է եկել Ֆրանսիայի ազգային հավաքականում։

2012 թվականի ՈՒԵՖԱ Չեմպիոնների լիգայի հաղթող, 2006 թվականի աշխարհի առաջնության արծաթե մեդալակիր։

## Ելույթների վիճակագրություն
### Ակումբային

## Ծանոթագրություններ

 

Կատեգորիա:1980 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հունիսի 13 ծնունդներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Շատորուի ֆուտբոլիստներ
Կատեգորիա:Ֆրանսիացի ֆուտբոլային մարզիչներ
Janfida to Jamaica 60 km

**Janfida to Jamaica 60&nbsp;km**, Ռեինկարնացիա խմբի 2007 թ. թողարկված ալբոմն է։ Հանդիսանում է Ռեգգի ոճում առաջին ալբոմը Հայաստանում։ Բոլոր երգերի խոսքերի և երաժշտության հեղինակն է Ռոլանդ Գասպարյանը։

### Երգացանկ
# Բոբ Մառլեյ - 3։ 38
# Լինում է ժամանակ - 5։ 19
# Ջան Ռաստաման - 4։ 55
# Մի նեղվիր, ախպեր - 4։ 51
# Թատրոն - 4։ 45
# Կարևոր չէ - 5։ 58
# Գանջա - 2։ 26
# Հավատա ինձ - 3։ 42
# Հիշողություններ - 3։ 23
# Ֆսսալը ... - 3։ 21
# Արի փախչենք - 4։ 36

### Տեսահոլովակներ
# Ջան Ռաստաման
# Արի փախչենք

### Երաժիշտներ
* Ռոլանդ Գասպարյան - վոկալ, կիթառ, երգերի հեղինակ
* Դավիթ Եսայան - բաս-կիթառ
* Արթուր Հովակիմյան - ստեղնային
* Հայկ Ղազարյան - շեփոր
* Հայկ Տեր-Մարգարյան - տռոմբոն
* Գևորգ Հարությունյան - հարվաշային գործիքներ
* Թեննի Ադամյան - բեք-վոկալ

Կատեգորիա:2007 ալբոմներ
Կատեգորիա:Ռեինկարնացիայի ալբոմներ
Մի գդալ սեր

**Մի գդալ սեր** - Ռեինկարնացիա խմբի 2010 թ. թողարկված ալբոմն է։ Բոլոր երգերի խոսքերի և երաժշտության հեղինակն է Ռոլանդ Գասպարյանը։

### Երգացանկ
# Սկա Սկա - 3։44
# Երբ աչքերդ բաց անես - 4։27
# Մի գդալ սեր - 3։39
# Լույս է - 8։28
# Սիրունիկ ես - 2։55
# Միթե դու գիտես - 5։12
# Էլի լավա - 3։21
# Աղոթք - 6։16
# Առանց սեր - 5։39
# Պատերազմներ - 4։48
# Այնքան պարզ ես ու մաքուր - 4։36

### Տեսահոլովակներ
# Պատերազմներ
# Էլի լավա
# Մի գդալ սեր

### Սաունդթրեկներ
* Էլի լավա - "Տաքսի Էլի լավա" ֆիլմում.

### Երաժիշտներ
* Ռոլանդ Գասպարյան - վոկալ, կիթառ, երգերի հեղինակ
* Դավիթ Եսայան - բաս-կիթառ
* Արթուր Հովակիմյան - ստեղնային
* Հայկ Ղազարյան - շեփոր
* Դավիթ Մինասյան - տռոմբոն
* Մարեկ Զաբորսկի - հարվածային գործիքներ
* Արմենուհի Քեշիշյան - բեք-վոկալ
* Արթուր Գրիգորյան - սաքսոֆոն
* Ռաֆիկ Ավագյան - կլարնետ, բլուլ
* Լևոն Ավետիսյան - պերկուսսիա

պրոդյուսեր - Արտյոմ Այվազյան

մենեջեր - Արամ Սուջյան

## Ծանոթագրություններ

Կատեգորիա:2010 ալբոմներ
Կատեգորիա:Ռեինկարնացիայի ալբոմներ
Ասկալափոս

**Ասկալափ, Ասկալափոս, Ասկալաֆ** կամ **Ասկալաֆոս** (), հունական դիցաբանությունում բեովտիական հերոս, Իյալմենոսի երկվորյակ եղբայրը, Արեսի և Աստիոքեի որդին, Օրքոմենի թագավորը։ Մասնակցել է արգոնավորդների ճանապարհորդությանը։ Կռվել է Տրոյայի դեմ՝ գլխավորելով օրքոմենացի ռազմիկներին, սպանվել է Դեիփոբոսի կողմից։

## Ծանոթագրություններ

Կատեգորիա:Հին հունական դիցաբանություն
Կատեգորիա:Արգոնավորդներ
Գուրոս

**Գուրգեն Գևորգի Պարոնյան-Հովսեփյան** (Գուրոս, ), հայ խորհրդային ինքնուս գեղանկարիչ, ՀԽՍՀ վաստակավոր նկարիչ (1965)։

## Կենսագրություն
Ծնվել է 1905 թվականին, Գորիսում, Մելիք Օհանյանների հայտնի գերդաստանում։ Պապը` Մելիք Օհանն էր, հայրը՝ Գևորգ Պարոնյանը, շատ գրագետ մի անձնավորություն, ում «քայլող հանրագիտարան» էին ասում։ Պարոնյանների գերդաստանը Գորիսում ուներ լուսանկարչատուն, դեղարան, կազմարարական արտադրամաս և այլն։

Մեկ տարեկան էր Գուրոսը, երբ մահացավ հայրը, իսկ երկու տարեկանում կորցնում է մորը՝ մնալով հորաքրոջ խնամքին։ Ճանաչված գորգագործ էր հորաքույրը։ Արվեստի աշխարհ Գուրոսը մուտք է գործում իբրև լուսանկարիչ։ 22 տարեկանից տասը տարի շարունակ նա լուսանկարչության աշխարհում էր։ Շրջում էր հայրենի լեռնաշխարհի ամենադժվար հաղթահարելի ու գողտրիկ վայրերում, մագլցում ժայռեր, իջնում անդնդախոր ձորեր՝ բնության ամենահետաքրքրական, ամենանվիրական պատկերները լուսանկարելու։ Սիրում էր լուսանկարել բնապատկերներ։ Աշխատանքներից գտնվում են Հայաստանի ազգային պատկերասրահում։

## Ստեղծագործական ուղի
1928 թվականին Գորիսում բացում է գեղարվեստական լուսանկարչատուն, որը գործում է մինչև 1932 թ.։ 1931 թ.-ից սկսած զբաղվում է գեղանկարչությամբ։ 1933 թվականին ընտանիքով տեղափոխվում է Երևան և աշխատանքի անցնում Գիտահետազոտական ինստիտուտում՝ որպես լուսանկարիչ։ 1936 թվականից մասնակցում է հանրապետական ցուցահանդեսներին։ 1938 թվականին վերջնականապես թողնում է լուսանկարչական աշխատանքը և ամբողջովին նվիրվում գեղանկարչությանը։ 1939 թվականից Գուրոսը Հայաստանի նկարիչների միության անդամ էր։
Ստեղծել է բնապատկերներ՝
* «Տնակ», 1954
* «Առավոտը Եղեգիսի ճանապարհին», 1957
* «Այրիվանքի շրջակայքը», 1958
* «Ամպամած առավոտ։ Ախթալա», 1958
* «Գարնան շունչը», 1962
* «Երևանյան խաղող», 1962
* «Հաղպատ գյուղը», 1963
* «Բրուտի տունը. Գորիս», 1966
* «Հին Խնձորեսկում», 1966
* «Աշուն. Արենի», 1969
* «Բնանկար. Զանգեզուր», 1972

## Ցուցահանդեսներ
1945, 1958, 1968 թվականներին կազմակերպվում են Գուրոսի անհատական ցուցահանդեսները Երևանում, իսկ 1963 թվականին՝ Գորիսում, Սիսիանում, Ղափանում, Քաջարանում (1963)։
1939, 1958 թթ. Մոսկվայում մասնակցել է հայկական արվեստի տասնօրյակներին։
Հետմահու կազմակերպվել են բազմաթիվ ցուցահանդեսներ ինչպես Հայաստանում, այնպես էլ Հայաստանից դուրս։

## Պարգևներ
1965 թվականին Գուրոսին շնորհվում է ՀԽՍՀ վաստակավոր նկարչի կոչում։

## Ծանոթագրություններ

Կատեգորիա:20-րդ դարի հայ նկարիչներ
Կատեգորիա:ՀԽՍՀ վաստակավոր նկարիչներ
Կատեգորիա:Հայ գեղանկարիչներ
Կատեգորիա:Հայ նկարիչներ
Ապահովագրական պայմանագիր

**Ապահովագրության պայմանագրով** մի կողմը՝ ապահովագրողը, որոշակի միանվագ կամ պարբերական վճարի (ապահովագրավճարի) դիմաց պարտավորվում է մյուս կողմին՝ ապահովադրին կամ նրա մատնանշած անձին (շահառուին), որոշակի ապահովագրական գումարի շրջանակներում հատուցել որոշակի իրադարձության (իրադարձությունների) տեղի ունենալու արդյունքում պատճառված վնասը կամ դրա մի մասը կամ տրամադրել որոշակի գումար (ապահովագրական հատուցում), եթե այդ իրադարձությունների տեղի ունենալը կրում է հավանական և (կամ) պատահական բնույթ և կախված չէ կողմերի կամ ապահովագրված անձի կամ շահառուի կամքից (բացառությամբ կյանքի ապահովագրության այն դեպքերի, երբ հատուցվում է որոշակի հավաստի և ակնկալվող իրադարձության տեղի ունենալը)։

Ապահովագրության պայմանագիրը կնքվում է գրավոր։ Գրավոր ձևը չպահպանելը հանգեցնում է ապահովագրության պայմանագրի անվավերությանը։ Այդպիսի պայմանագիրն առ ոչինչ է։ Օրենքով կարող են նախատեսվել ապահովագրության պայմանագրի կնքման նկատմամբ այլ պահանջներ։
Ապահովագրության իրականացման դեպքում ապահովագրության պայմանագրի առկայությունը պարտադիր է։ Ապահովագրության վկայագիրը կարող է փոխարինել ապահովագրության պայմանագրին, եթե այն պարունակում է ապահովագրության պայմանագրի՝ սույն գլխով և օրենքով սահմանված էական պահանջները։

## Աղբյուր
* ՀՀ Քաղաքացիական Օրենսգիրք
* Ապահովագրության և ապահովագրական գործունեության մասին ՀՀ օրենք 

## Գրականություն
* Казанцев С. К. Основы страхования: Учебное пособие. Екатеринбург: ИПК УГТУ, 1998 ISBN 5-8096-0006-9
* Гомелля В. Б. Основы страхового дела: Учебное пособие М: СОМИНТЭК, 1998

Կատեգորիա:Ապահովագրություն
Կատեգորիա:Տնտեսագիտություն
Every Day Is A New Life

**Every Day Is A New Life** - Արտո Թունջբոյաջյանի ալբոմն է Ավանգարդ-Ֆոլկ ոճում։ Ձայնագրվել է ԱՄՆ-ում և թողարկվել է 2000 թվականի հոկտեմբերի 3-ին ամերիկյան Living Music լեյբլի կողմից։

### Երգացանկ
# Broken arm - 7:08
# Take my pain away - 6:20
# Thank God I wake up again - 4:58
# I miss you every moment, my brother - 6:53
# Mystical pine tree - 2:22
# Wooden leg grandpa - 5:55
# Simple message - 3:18
# After the game - 4:30
# Dear my friend Onno - 5:44
# Baby elephant - 4:21
# Heaven for my father - 6:27

### Ալբոմի ձայնագրումը կատարել են
* Արտո Թունջբոյաջյան - վոկալ, պերկուսսիա, դուդուկ, սազեբո
* Վարդան Գրիգորյան - դուդուկ
* Ջիմ Բըրդ - ստեղնային
* Հանեկե Քասսել - ջութակ
* Յուջին Ֆրիզեն - թավջութակ
* Ֆրանց Հեքլ - շեփոր
* Մարվին Սթեմմ - շեփոր
* Պետեր Հերբերթ - բաս
* Ջանի Մադդեն - սուլիչ
* Դիքսոն Վան Վինքլ - տուբա
* Փոլ Ուինթեռ - սաքսոֆոն
* Ռենդի Ուէյանթ - դիզայն

### Աղբյուրներ
* Ալբոմը Living Music կայքում 
* Every Day is a New Life

Կատեգորիա:2000 ալբոմներ
Կատեգորիա:Արտո Թունջբոյաջյանի ալբոմներ
Ալիսիա Կիրակոսյան

**Ալիսիա Գուրգենի Կիրակոսյան** (, )), հայ բանաստեղծուհի, ԱՄՆ իսպանախոս գրողների միության պատվավոր նախագահ, ՀՀ ԳԱԱ պատվավոր դոկտոր (2007)։

Գրել է իսպաներեն, հետո նաև՝ հայերեն և անգլերեն։

## Կենսագրություն
Ավարտել է Բուենոս Այրեսի համալսարանի իրավաբանական ֆակուլտետը։ 10 տարի խաղացել է թատրոնում։ 1968 թվականին փոխադրվել է Լոս Անջելես (ԱՄՆ)։ Բանաստեղծությունների առաջին գիրքը՝ «Մեկ օրում հինգ ձայն», լույս է տեսել 1966 թվականին։ Իսկ հայ ընթերցողը նրան ճանաչեց 1967-1971 թվականների բանաստեղծ Վահագն Դավթյանի հրաշալի թարգմանությամբ հրատարակված «Արմատ և էություն» բանաստեղծությունների ժողովածուով (թարգմ. իսպաներենից), 1972 թվականին Սփյուռքի հայության համար նույն գիրքը վերահրատարակվեց, (1967, իտալ.), «Հայաստանյան ապրումներ» (1970), «Բանաստեղծություններ» (1972) ժողովածունները։ Նրա «Պեդրո Ամոր» (1969) պիեսը ներկայացվել է Բուենոս Այրեսի «Փայրո» թատրոնում։

Ալիսիա Կիրակոսյանի պոեզիայի թեմատիկ առանցքն են կազմում սերը, մայրությունը, հայրենիքը և փիլիսոփայական խոհը։ Նա գերտարածական կոչվող բանաստեղծական շարժման (1969) հիմնադիրն է (տեսությունը հրապարակել է իսպաներեն, հայերեն և անգլերեն՝ 1992 թվականին)։ Նրա պոեզիան բնորոշվում է ներաշխարհի պատկերներով, արդիական լեզվամտածողությամբ, բանաստեղծական վերաիմաստավորումների ինքնատիպությամբ։

Ալիսիա Կիրակոսյանի որոշ գրքեր նկարազարդել է Պաբլո Պիկասոն։

Կիրակոսյանը քանիցս այցելել է Սովետական Հայաստան (առաջին անգամ 1967 թվականին), որից մի քանի տարի անց գրել է «Նամակ առ Հայաստան» բանաստեղծությունը։ Իր վերջին շրջանի գործերում անդրադարձել է դարավերջի հայաստանյան պատմական իրադարձություններին։

## Մրցանակներ
* Խաչատուր Աբովյանի անվան մրցանակ
* Մովսես Խորենացու մեդալ (2012)

## Ստեղծագործություններ
Հեղինակ է.
* իսպաներեն՝ «Մեկ օր, հինգ ձայն» (1966), «Էություն և կետադրություն» (1967), «Պեդրո Ամոր» (1969), «Ժամանակի, սիրո, խաղաղության մեջ» (1970), «Երկուքի ոլորտ» (1972), «Հակաշխարհ» (1972), «Մոխիրներից հետո և նամակ առ Հայաստան» (1972), «Մայրության քերթվածներ» (1989),
* հայերեն՝ «Արմատ և Էություն» (1967), «Նամակ առ Հայաստան» (1979), «Խորան I» (1992), «Խորան II» (1992), «Անդենական զրույցներ» (1992), «Ամբողջական երկեր» (2005, ներառված են «Հարցազրույց Աստծու հետ», «Սիրո մեկուկես հազարամյակ» գործերը),
* անգլերեն՝ «Սեր և մայրություն բառերից այն կողմ» (1992), «Մտորում բառից այն կողմ» (1992), «Արմատ բառից այն կողմ» (1992), «Բեմ՝ երկնքի համար» (1992)
* եռալեզու՝ «Բանաստեղծություն և գերտարածություն» (1994), «Խաղաղություն քվանտային» (2005) գրքերի։

## Երկեր
* Երկեր, Լոս Անջելես, 1997։

## Ծանոթագրություններ

## Գրականություն
* Դոլուխանյան Ա., «Ալիսիա Կիրակոսյանի քնարերգությունը», Երևան, 1999։

## Արտաքին հղումներ
* Ալիսիա Կիրակոսյան, Բանաստեղծություններ  
* Բանաստեղծություններ, թարգմանությունը` Վահագն Դավթյանի

Կատեգորիա:Արգենտինահայ արվեստագետներ
Կատեգորիա:Արգենտինահայ բանաստեղծներ
Կատեգորիա:Արգենտինահայ դերասանուհիներ
Կատեգորիա:Արգենտինահայ իրավաբաններ
Կատեգորիա:Արգենտինացի թարգմանիչներ
Կատեգորիա:Օտարագիր հայ գրողներ